CELEX: 62015TN0303
Language: sl
Date: 2015-06-01 00:00:00
Title: Zadeva T-303/15: Tožba, vložena 1. junija 2015 – Barqawi/Svet

27.7.2015   
            
            
               SL
            
            
               Uradni list Evropske unije
            
            
               C 245/45
            
         Tožba, vložena 1. junija 2015 – Barqawi/Svet
   (Zadeva T-303/15)
   (2015/C 245/55)
   Jezik postopka: francoščina
   
      Stranki
   
   
      Tožeča stranka: Ahmad Barqawi (Dubaj, Združeni arabski emirati) (zastopnika: J. P. Buyle in L. Cloquet, odvetnika)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Izvedbeno uredbo Sveta (EU) 2015/375 z dne 6. marca 2015 o izvajanju Uredbe (EU) št. 36/2012 o omejevalnih ukrepih glede na razmere v Siriji razglasi za nično v delu, v katerem se nanaša na tožečo stranko;
            
         
               —
            
            
               Izvedbeni sklep Sveta (SZVP) 2015/383 z dne 6. marca 2015 o izvajanju Sklepa 2013/255/SZVP o omejevalnih ukrepih proti Siriji razglasi za ničen v delu, v katerem se nanaša na tožečo stranko;
            
         
               —
            
            
               Svetu naloži plačilo vseh stroškov postopka, tudi tistih, priglašenih s strani tožeče stranke.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja šest razlogov.
   
            
               1.
            
            
               Prvi tožbeni razlog: kršitev pravice do obrambe in pravice do poštenega sojenja, ker se tožeča stranka pred sprejetjem zadevnih sankcij nikoli ni imela možnost izjaviti.
            
         
            
               2.
            
            
               Drugi tožbeni razlog: očitna napaka pri presoji dejstev, ker naj Svet ne bi dokazal opisanih dejstev, na katerih naj bi bili utemeljeni sprejeti ukrepi.
            
         
            
               3.
            
            
               Tretji tožbeni razlog: kršitev splošnega načela sorazmernosti.
            
         
            
               4.
            
            
               Četrti tožbeni razlog: nesorazmerna kršitev lastninske pravice in pravice opravljati poklicno dejavnost.
            
         
            
               5.
            
            
               Peti tožbeni razlog: zloraba pooblastil. Tožeča stranka trdi, da ker ukrepi, ki jih je sprejel Svet, nimajo nobenih učinkov na sirski režim in ker je tožeča stranka vseskozi spoštovala sankcije, ki jih je odredila mednarodna skupnost ter je vseskozi ostala neodvisna od vladajoče oblasti, je treba šteti, da so bili izpodbijani ukrepi sprejeti iz drugih razlogov kot tistih, ki so navedeni v njih (izključitev iz trga – dajanje prednosti drugim akterjem).
            
         
            
               6.
            
            
               Šesti tožbeni razlog: kršitev obveznosti obrazložitve, ker je obrazložitev, s katero Svet utemeljuje izpodbijane ukrepe, nejasna in se ne sklicuje na noben konkreten element ali datum, na podlagi katerega bi tožeča stranka lahko opredelila poslovne transakcije, ki so ji očitane.